ASEFA ช้าแต่มั่นคง
การเข้าลงทุนในหุ้น ASEFA เวลานี้ น่าจะคุ้มค่ากับการลงทุน เนื่องจากค่า P/E อยู่แค่ระดับ 15 เท่า อีกทั้งตัวเลขกำไรในไตรมาส 3 เติบโตถึง 200% ย่อมบ่งบอกถึงสถานการณ์ของตัวธุรกิจดีขึ้นเป็นลำดับ นั้นหมายความว่า มองในมุมไหน ด้านไหน ASEFA ย่อมเป็นตัวเลือกลำดับต้นๆ
29 พ.ย. 2558

สภาแมงเม่า: ดร.สมชาย
 
คุณอดุลย์ จากพระราม 2 กรุงเทพฯ ถามถึงหุ้น ASEFA หรือ บริษัท อาซีฟา จำกัด (มหาชน) เป็นหนึ่งในหุ้นที่น่าสนใจลำดับแรกๆ ในช่วงเวลาเช่นนี้ และหนึ่งในเหตุผลที่คนทั่วไปพูดถึงหุ้นตัวนี้ก็คือ ราคาหุ้นยังปรับตัวขึ้นไม่เยอะ และธุรกิจก็มีแนวโน้มเติบโตขึ้นอย่างต่อเนื่อง จึงกลายเป็นหุ้นที่นักลงทุนควรให้ความสนใจเป็นพิเศษ น่าเสียดายที่บริษัทไม่ค่อยมีข่าวสารแจ้งให้นักลงทุนรับรู้เหมือนบางบริษัท ผมถึงขาดข่าวสารที่จะมาใช้ประกอบการลงทุนในอนาคต จึงอยากให้อาจารย์ช่วยหาข่าวสารที่เป็นประโยชน์กับนักลงทุนมาเล่าให้ฟังด้วย เพื่อเป็นการฉายมุมมองต่างๆ ให้นักลงทุนได้รับรู้อีกทางหนึ่ง นอกเหนือจากหาข่าวด้วยตนเองครับ
 
หุ้น ASEFA หรือ บริษัท อาซีฟา จำกัด (มหาชน) ถือเป็นหุ้นที่อาจารย์ให้ความสนใจตั้งแต่เข้ามาในตลาดหุ้นใหม่ๆ เพราะตัวธุรกิจเป็นอะไรที่น่าสนใจมากๆ บวกกับแนวความคิดเกี่ยวกับการทำธุรกิจในหนังสือชี้ชวนบอกไว้อย่างชัดเจนว่า ธุรกิจของบริษัทเกี่ยวข้องกับไฟฟ้า และโรงไฟฟ้า ย่อมเป็นธุรกิจที่มีการเติบโตอย่างแข็งแกร่ง
ด้วยเหตุนี้ถึงมองว่า การเข้าลงทุน ณ เวลานี้ น่าจะคุ้มค่ากับการลงทุน
เนื่องจากค่า P/E อยู่แค่ระดับ 15 เท่า อีกทั้งตัวเลขกำไรในไตรมาส 3 เติบโตถึง 200% ย่อมบ่งบอกถึงสถานการณ์ของตัวธุรกิจดีขึ้นเป็นลำดับ
นั้นหมายความว่า มองในมุมไหน ด้านไหน ASEFA ย่อมเป็นตัวเลือกลำดับต้นๆ
ถึงกระนั้นก็ต้องยอมรับความจริงที่ว่า ข่าวความเคลื่อนไหวของหุ้นตัวนี้ อาจมีไม่เยอะเท่ากับหุ้นบางตัว แต่ไม่ได้เป็นอุปสรรคสำหรับการลงทุนแม้แต่นิดเดียวนะครับ
หากตัวผู้บริหารเข้าใจถึงรูปแบบการทำธุรกิจ ย่อมมองเห็นภาพของหุ้นตัวนี้ได้ไม่อยาก อีกทั้งที่ผ่านมานักวิเคราะห์ได้ทำการประเมินหุ้นตัวนี้เป็นระยะ จึงเป็นอีกหนึ่งแหล่งข้อมูลที่ช่วยให้นักลงทุนประเมินสถานการณ์ของธุรกิจได้ชัดเจนขึ้น
วันนี้ถึงต้องถามใจนักลงทุนว่า การลงทุนเที่ยวนี้เป็นการลงทุนระยะสั้น หรือการลงทุนระยะยาว เพราะทั้ง 2 แนวทางให้ผลลัพธ์ที่แตกต่างกันอย่างสิ้นเชิง
ส่วนข้อมูลของหุ้น ASEFA ที่คุณอดุลย์อยากได้นั้น อาจารย์เชื่อว่าทีมงานของหนังสือพิมพ์ข่าวหุ้น ทีมงานเว็บไซต์ ทีมงานวิทยุ และทีมงานจัดสัมมนา น่าจะทยอยออกมาเรื่อยๆ เพราะหุ้นมีองค์ประกอบหลายอย่างที่ส่งสัญญาณว่า มีสตอรี่ที่น่าสนใจมากๆ ในช่วง 1-2 ปีนี้นะครับ
สิ่งที่อาจารย์อยากให้นักลงทุนมั่นใจคือ ASEFA อาจเป็นหุ้นที่ไม่หวือหวา แต่มีพื้นฐานที่มั่นคง การซื้อลงทุนระยะยาวน่าจะเป็นทางเลือกที่ดี
…
 

กราฟประกอบราคาหุ้น Aspen, ราคาปิดตลาด ณ วันศุกร์ที่ 27 พ.ย.58